Monday, 29 October 2012
सेंडी तूफान से सहमल अमेरिका
अमेरिका में आइल सेंडी तूफान से मचल तबाही , ओबामा कहले अबतक के सबसे बड़ प्राकृतिक आपदा, स्थिति चिंताजनक . अबतक 12 आदमी के मौत . सत्ताइस साल में पहिला बार मौसम के कारण न्यूयॉर्क स्टॉक एक्सचेंज बंद, न्यूयॉर्क
के जीवन रेखा यानी मेट्रो बंद, राजधानी वाशिंगटन डीसी में दफ्तर बंद, सात हजार से ज्यादा उड़ान रद, हवाई अड्डा बंद, पूर्वी तट के तेल रिफाइनरी बंद, ट्रेन बंद, तटीय राज्य मैरीलैंड में वोटिंग बंद, निचला इलाकन से पलायन. अमेरिका के बड़ हिस्सा में आपातकाल जइसन हालात । करीब 1600 किमी चौड़ा, 145 किमी प्रति घंटा के रफ्तार वाली हाहाकारी हवाअन आ 12 इंच तक बारिश से लैस दैत्याकार सैंडी तूफान के अमेरिकी इतिहास के सबसे भयानक चक्रवाती तूफान बतावल जा रहल बा . करीब छह करोड़ एहसे प्रभावित बा.
Sunday, 28 October 2012
१३ गो मुखिया आ पंचायत सेवकन पर लटकल तलवार - छपरा
एकमा प्रखंड के १३ गो पंचायतन के मुखिया आ पंचायत सेवकन पर कार्रवाई के तलवार लटकल बा.सोलर लाइट योजना में अनियमितता के गंभीरता से लेके डीएम विनय कुमार एह लोग से जवाब तलब कइले बाड़ें . जवना जवन
ा मुखिया व पंचायत सेवक लोग से स्पष्टीकरण मांगल गइल बा ओमे- परसा दक्षिणी, परसा पूर्वी, रसूलपुर, अतरसन, बलिया, देवपुरा, बनपुरा, रामपुर बिंदालाल, एकसार, चनचौरा, नवादा, एकमा, आमडाढी आ बनपुरा पंचायत शामिल बाड़ें.एह लोग के एक सप्ताह के अन्दर जवाब देवे के बा.जानकारी के अनुसार अतरसन पंचायत में 8 गो सोलर लगावल गइल बा जवना के कवनो लेखा जोखा नइखे .परसा दक्षिणी पंचायत में 26 गो सोलर लाइट लगावल गइल बा जेमे १ गो काम कर रहल बा. एहीतरे आमडाढ़ी पंचायत में 4 गो सोलर लाइट लागल बा जवन ख़राब बा.एह सभ मामलन के डीएम गंभीरता से लेले बाड़ें आ सम्बंधित पंचायत के मुखिया आ पंचायत सेवकन से जवाब तलब कइले बाड़ें .
Friday, 26 October 2012
कालनेमि नियर घुमातारें विरोधी -नितीश कुमार
देश के कानून महात्मा गाँधी के राष्ट्रपिता के उपाधि ना देबे दी
देश के कानूनो गजब बा. ई हिन्दी के राष्ट्रभाषा ना माने देव आ अब बतावल गइल बा कि महात्मा गाँधी के राष्ट्रपिता के पदवीओ ना दे सके. लखनऊ के एगो छात्रा राष्ट्रपति से निहोरा कइले रहुवे कि महात्मा गाँधी के राष्ट्रपिता घोषित कइल जाव त गृहमंत्रालय कहले बा कि देश के नियम कायदा एह बात के इजाजत ना देव कि केहु के एह तरह के उपाधि दिहल जा सके.कुछ दिन पहिले इहो बतावल गइल रहुवे कि हिन्दी के राष्ट्रभाषा ना माने भारत के कानून.
Thursday, 25 October 2012
लाग सकेला राज ठाकरे आ उनका पार्टी पर आजीवन प्रतिबन्ध
कुछ समय पहिले लगातार उत्तर भारतीयन के प्रति आपना विवदास्पद बयान आ मारपीट के वजह से चर्चा में रहल महाराष्ट्र नवनिर्माण सेना आ पार्टी प्रमुख राज ठाकरे पर आजीवन चुनाव लड़े पर प्रतिबन्ध
लाग सकेला । गत 13 सितम्बर 2012 के एगो राजनितिक दल (नेशनल यूथ पार्टी )द्वारा राष्ट्रीय चुनाव आयोग में एगो शिकायत दर्ज करावल गइल बा , जेमे राज ठाकरे आ उनका पार्टी पर आजीवन प्रतिबन्ध के मांग कइल गइल बा।पिछला दिने नेशनल यूथ पार्टी के राष्ट्रीय महासचिव व् दिल्ली आ बिहार के प्रभारी श्री रजनीश झा जी से हेलो भोजपुरी डॉट कॉम के भइल बातचीत में श्री रजनीश जी बतवनी की हमनी के पांच सदस्यीय टीम राष्ट्रीय चुनाव आयोग से मिलल रहल हा ,जेमे नेशनल यूथ पार्टी के राष्ट्रीय अध्यक्ष श्री राज कुमार सिंह ,श्री राजेश अग्रवाल ,श्री योगेश बिष्ट ,श्री प्रशांत गोस्वामी आ खुद रजनीश झा जी भी शामिल रहनी।भारत के राष्ट्रीय चुनाव उपायुक्त श्री विनोद जुत्शी के सउपल अपना शिकायत पत्र में राज ठकरे आ उनका पार्टी द्वारा लोक प्रतिनिधित्व अधिनियम 1951 के धारा 29 के उपधारा 5 के उलंघन करे के जिक्र कइल गइल बा , जेमे कवनो भी पार्टी के पंजीकरण के समय चुनाव आयोग के समक्ष दिहल गइल शपथ पत्र के जिक्र रहेला ।
श्री झा के अनुसार चुनाव आयोग एह शिकायत के गंभीरता से लिहलस आ नियम के अनुसार उचित करवाई के भरोसा भी दिहलस , फिर भी अगर चुनाव आयोग कवनो करवाई नइखे करत ता नेशनल यूथ पार्टी न्यायलय के दरवाजा खटखटाई।
नितीश इज वेरी स्पेशल -पाकिस्तानी उच्चायुक्त
गुरुवार के पाकिस्तानी उच्चायुक्त सलमान बशीर , बिहार के मुख्यमंत्री नितीश कुमार से १ अन्ने मार्ग पहुँच के मुलाकात कईलन .बशीर के अनुसार पाकिस्तान के नेतृत्व वेरी वेरी स्पेशल नितीश कुमार के स्वागत
खातीर बिलकुल तईयार बा.नितीश के तारीफ में बसीर कहलें की बहुत काम समय में नितीश जी सोशल इकॉनोमिक्स के नया आयाम दिहले बाड़े आ बिहार के सक्सेस स्टोरी आ बिहार मॉडल के खूब चर्चा बा पाकिस्तान में .ओजा के लोग इंस्पायर हो रहल बा ,नितीश के पाक दौरा से भारत पाक रिश्ता मजबूत होई.नितीश के नेतृत्व में १२ सदस्यीय प्रतिनिधि मंडल १० से १६ नवम्बर तक पाकिस्तान के यात्रा पर रही .प्रतिनिधिमंडल में उद्योग मंत्री रेणु कुशवाहा, कला-संस्कृति आ युवा कार्य मंत्री सुखदा पांडे, विधान परिषद के उपसभापति सलीम परवेज, मुख्य सचिव अशोक कुमार सिन्हा, गृह सचिव आमिर सुबहानी, सीएम के प्रधान सचिव अंजनी कुमार सिंह, सचिव अतीस चंद्रा, अल्पसंख्यक आयोग के अध्यक्ष नौशाद अहमद, खुदा बख्श लाइब्रेरी के निदेशक इम्तियाज अहमद, जदयू के राज्यसभा सांसद एनके सिंह आ सवर्ण आयोग के सदस्य फरहत अब्बास शामिल बाड़ें .
हास्य कलाकार जसपाल भट्टी के निधन , कॉमेडी के एगो युग के भइल अंत
चर्चित हास्य कलाकार जसपाल भट्टी के आज तड़के एगो सड़क हादसा में मौत हो गइल। सुबह करीब तीन बजे जालंधर के नजदीक शाहकोट में भट्टी के कार एगो पेड़ से टकरा गईल । उ आपन फिल्म 'पा
वर कट' के प्रमोशन खातीर मोगा से जालंधर जात रहलें । दुर्घटना में उनकर बेटा जसराज भी गंभीर रूप से घायल बाड़ें ।
चश्मदितन के मुताबिक कार उनकर बेटा जसराज भट्टी चलावत रहलन । तीखा मोड़ पर गाड़ी मुड़ ना पाइल आ सीधे जाके शीशम के पेड़ से टकरा गईल टक्कर इतना जबरदस्त रहे कि गाड़ी कई फुट पीछे जाके गिरल । एह कार में जसपाल सहित कुल चार लोग सवार रहे ।
जसपाल भट्टी के निधन के संगे कॉमेडी के एगो युग के भी अंत हो गइल बा ।
हेलो भोजपुरी परिवार के ओर से जसपाल भट्टी के भावभीनी श्रधांजलि .
चश्मदितन के मुताबिक कार उनकर बेटा जसराज भट्टी चलावत रहलन । तीखा मोड़ पर गाड़ी मुड़ ना पाइल आ सीधे जाके शीशम के पेड़ से टकरा गईल टक्कर इतना जबरदस्त रहे कि गाड़ी कई फुट पीछे जाके गिरल । एह कार में जसपाल सहित कुल चार लोग सवार रहे ।
जसपाल भट्टी के निधन के संगे कॉमेडी के एगो युग के भी अंत हो गइल बा ।
हेलो भोजपुरी परिवार के ओर से जसपाल भट्टी के भावभीनी श्रधांजलि .
लालू के बर्दास्त नइखे होत कानून राज :-नितीश कुमार
बिहार में सुशासन राज लालू के पसंद नइखे , इ कहनाम बा बिहार के मुख्यमंत्री नितीश कुमार के . नितीश जी कहलें की उ कबहूँ पिछला सरकार द्वारा बिहार के बिशेष राज्य के मांग के बिरोध ना कईलन जबकि आज
जब उ मांग करतारे ता लालू जी बिरोध करतारे .राबरी देवी मुख्यमंत्री रहते जब विशेष राज्य के मांग करत रहली तब लालू जी समर्थन करस जबकि आज उ बिरोध के शुर में गावतारें . लालू जी के कानून राज हजम नइखे होत आ फेर से अपहरण राज चाहतारें . भागलपुर के बांका में इतवार के अपना अधिकार रैली में नितीश जी बोलत रहलें .
सिवान : दोस्त के जख्म पर भारी पड़ल किन्नरन के जीवन दान
दोस्त-दोस्त न रहा, गाना के चरितार्थ कइले बाड़ें पचरुखी के राकेश दुबे । उ दिल्ली के अपना एगो दोस्त के मोबाइल पर आग्रह कके गांव बुलवलन आ उनकर सारा सामान आ गहना ता लुट लिहलन, आ ओ
करा बादो जब मन न भरल ता उनका डेढ़ साल के बच्ची आ मेहरारू के गला रेट के हत्या करे के भी प्रयास कइलन । जहां उक्त दोस्त अपना दोस्ती के कलंकित कइलन ओहिजा दू गो किन्नर मानवता के मिशाल देत उनकर जान बचवलन । उक्त घटना बुधवार देर रात के ह । पटना के गांधी मैदान निवासी किन्नर रिंकु व रानी पचरुखी से फिल्म देख के लौटत रहे लोग तले स्टेशन के लागहिं के गड़हा से कवनो बच्चा के रोवे के आवाज सुनाइल । फिर इ दोनों बिना कुछ समझले झट से ओह बच्चा के उठा लिहलन । तले प्लेटफार्म संख्या दू पर देखलन कि ओकर महतारी भी घायल अवस्था में कोंहरत रहली । ओकरा बाद दुनो किन्नर पचरुखी के एगो निजी अस्पताल में प्राथमिक उपचार करवला के बाद एंबुलेंस से तुरंत रात में ही सदर अस्पताल लेके पहुँचलन । जहां दुनो महतारी बेटी के इलाज शुरु भइल । घायल बच्चा के स्थिति नाजुक रहे । लेकिन इलाज के बाद महतारी बेटी दुनु खतरा से बहार बाड़ी ।दुनो किन्नर पचरुखी में शादीपुर के मां सरस्वती डांस एंड ड्रामा पार्टी में काम करेलन । अस्पताल में पहुंचल जवन आदमी एह किन्नरन के बहादुरी सुनल उ एह लोग के खूब सराहल । लोगन के कहनाम बा की जहाँ आज हमनी के इंसानियत भूलत जा तानी सन ओहिजा इ किन्नर इंसानियत के एगो नया मिसाल कायम कइले बाडन ।
महिला डिब्बा में सफर कइल पुरुष लोग के पड़ल महंगा, मेट्रो वसुललस कुल 32 लाख रुपया
दिल्ली मेट्रो के पहिला डिब्बा महिलाअन खातिर 2 अक्तूबर 2010 के आरक्षित कईल गईल . तब से आज 2 साल में कुल 32 लाख रूपया दिल्ली मेट्रो वसुलले बा पुरुष लोग से
.अगर दिल्ली मेट्रो के एगो अधिकारी के मानी त एह साल खाली अगस्त में 3 लख 80 हजार रूपया वसूली भईल बा . महिला डिब्बा में घुसला खातिर पाहिले 200 रूपया जुरमाना रहे जवन बाद में 250 रूपया कर दिहल गईल .
www.hellobhojpuri.com
www.hellobhojpuri.com
90 फीसदी बलात्कार के मामला लड़की के सहमति से होला : कांग्रेस नेता
अब सांसद के विवादित बयान, कहलें - मोबाइल के कारण भाग रही हैं लड़कियां
Subscribe to: Posts (Atom)
eng_Latn mag_Deva bho_Deva bho_Deva eng_Latn bho_Deva bho_Deva bho_Deva eng_Latn hin_Deva bho_Deva bho_Deva eng_Latn awa_Deva bho_Deva bho_Deva bho_Deva mar_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva cat_Latn cat_Latn bho_Deva hin_Deva eng_Latn